Rådets afgørelse
af 14. februar 2000
om indgåelse af en aftale i form af brevveksling mellem Det Europæiske Fællesskab og Den Russiske Føderation om forlængelse af ordningen med dobbeltkontrol uden kvantitative lofter i forbindelse med udførsel fra Den Russiske Føderation til Det Europæiske Fællesskab af visse stålprodukter, der er omfattet af EF-traktaten og EKSF-traktaten, for perioden 1. januar 2000 til 31. december 2001
(2000/294/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første punktum,
under henvisning til forslag fra Kommissionen, og
ud fra følgende betragtninger:
(1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side(1) trådte i kraft den 1. december 1997.
(2) Ved Kommissionens afgørelse 97/742/EKSF(2) blev der indgået en aftale mellem Det Europæiske Kul- og Stålfællesskab på den ene side og Den Russiske Føderation på den anden side om handel med visse stålprodukter, som trådte i kraft den 5. november 1997.
(3) Kommissionen har afsluttet forhandlingerne om en aftale i form af brevveksling mellem Det Europæiske Fællesskab og Den Russiske Føderation om forlængelse af ordningen med dobbeltkontrol uden kvantitative lofter i forbindelse med udførsel fra Den Russiske Føderation til Det Europæiske Fællesskab af visse stålprodukter, der er omfattet af EF-traktaten og EKSF-traktaten.
(4) Aftalen i form af brevveksling bør godkendes -
TRUFFET FØLGENDE AFGØRELSE:
Artikel 1
Aftalen i form af brevveksling mellem Det Europæiske Fællesskab og Den Russiske Føderation om forlængelse af ordningen med dobbeltkontrol uden kvantitative lofter i forbindelse med udførsel fra Den Russiske Føderation til Det Europæiske Fællesskab af visse stålprodukter, der er omfattet af EF-traktaten og EKSF-traktaten, for perioden 1. januar 2000 til 31. december 2001, godkendes herved på Fællesskabets vegne.
Teksten til aftalen er knyttet til denne afgørelse.
Artikel 2
Formanden for Rådet bemyndiges til at udpege den (de) person(er), der er beføjet til at undertegne aftalen med bindende virkning for Fællesskabet.
Udfærdiget i Bruxelles, den 14. februar 2000.